R A T I 0. 159 



Mors tibi fuit terminus longae aegritudinis , quae jam per multos annos 

 amicis tuis sollicitudinem injiciebat. Jam animus tuus, quasi carceris vin- 

 culis liberatus, fruatur puriore ilia voluptate, quae sola mente est perci- 

 pienda ! 



Corpus exstinctum jacet, animi vis sempiterna vigebit. 



Si moeremus discessu illorum, qui coetui nostro sunt erepti, est quod 

 laetemur incolumitate tot praestantium virorum, qui indefessa industria 

 Academiae et altioris institutionis commodis inserviunt. Juvat me prae- 

 sentes hie adspicere ceteros collegas, quibus non possum non ex animo 

 gratulari et bona omnia precari. Vobis dico, clarissimi Viri, decora hujus 

 Academiae, qui operam navatis, ut patrios mores et nativum ilium nostrae 

 gentis sensum , amorem dico ordinis et reverentiam legis , constanter alatis ; 

 qui omnes ingenii vires intenditis ad juventutem boni pulcrique amore 

 imbuendam; qui scientia vestra utimini ut humanitatis et doctrinae lux in 

 dies latius diffundatur; qui pro Patriae salute et pro hujus Academiae 

 laude constanti cura vigilatis. 



Felices vos dico, de quibus talia possunt praedicari; felicem quoque 

 me, cui contigit talibus uti collegia, quorum sapientia et experientia meos 

 qualescumque conatus pro tuenda Academiae gloria fultos esse gratus 

 agnosco. 



Gratias agimus Deo Optimo, quod vitae vestrae pepercit concessitque , 

 ut integris corporis animique viribus munere vestro strenue fungi potue- 

 ritis, atque cavere ut haec Acadeniia praeterito anno manserit, qualis om- 

 nium intelligentium judicio praedicatur, lumen patriae. 



Utinam et in posterum Deus vos servet et fulciat , ut indefesso et alacri 

 animo operam dare possitis altiori illi artium doctrinarumque cultui, qui 

 humana cum divinis conjungens, supra terrena nos erigit, ad coelestia 

 evehit. Hoc est illud, quo altior institutio tendit. 



Uni vestrum e legis praescripto honorificum otium assignatum est. Et 

 quis illud otium majore jure sibi vindicare poterat, quam Tu, Praestantis- 



